b'\n_START_ARTICLE_\nSaturaci\xc3\xb3 d\'oxigen en sang\n_START_SECTION_\nSaturaci\xc3\xb3 d\'oxigen en sang\n_START_PARAGRAPH_\nCom abans s\'ha dit, la mesura m\xc3\xa9s corrent de la saturaci\xc3\xb3 en les activitats de la medicina \xc3\xa9s mesurar la saturaci\xc3\xb3 d\'oxigen en sang (saturaci\xc3\xb3 d\'oxigen en sang arterial) mitjan\xc3\xa7ant un aparell anomenat pulsioximetre i aix\xc3\xad poder detectar, entre altres anomalies, una  insufici\xc3\xa8ncia respirat\xc3\xb2ria. \xc3\x89s important, en particular, el seguiment del pacient durant l\'anest\xc3\xa8sia general en els procediments m\xc3\xa8dics, o durant l\'oxigenoter\xc3\xa0pia en cas d\'un estat greu del pacient. De fet, es mesura el percentatge d\'oxigen vinculat amb l\'hemoglobina de la sang  (el contingut d\'oxihemoglobina). _NEWLINE_Per a designar els valors de saturaci\xc3\xb3 s\'expressa amb l\'abreviatura "S", afegint el s\xc3\xadmbol qu\xc3\xadmic de l\'oxigen "O\xe2\x82\x82"._NEWLINE_A baixes pressions parcials d\'oxigen, la majoria de l\'hemoglobina est\xc3\xa0 desoxigenada. Al voltant del 90% (el valor varia segons el context cl\xc3\xadnic) la saturaci\xc3\xb3 d\'oxigen augmenta d\'acord amb una corba de dissociaci\xc3\xb3 d\'oxihemoglobina i s\'aproxima al 100% a pressions parcials d\'oxigen superiors als 10 kPa.\n_START_SECTION_\nMesura i abast de la saturaci\xc3\xb3\n_START_PARAGRAPH_\nLa mesura de la saturaci\xc3\xb3 es realitza mitjan\xc3\xa7ant pulsiox\xc3\xadmetre i es basa en el principi d\'absorci\xc3\xb3 d\'una llum caracter\xc3\xadstica per l\'oxihemoglobina. El valor de la saturaci\xc3\xb3 d\'oxigen en sang per als humans sans est\xc3\xa0 en el rang de 95-99%. Per a les persones fumadores, aquests valors s\xc3\xb3n una mica m\xc3\xa9s baixos. Una saturaci\xc3\xb3 d\'oxigen en sang inferior al 90% implica una hip\xc3\xb2xia que pot ser originada, entre altres causes, per una an\xc3\xa8mia. Un dels s\xc3\xadmptomes d\'una baixa saturaci\xc3\xb3 d\'oxigen en sang \xc3\xa9s la cianosi.'